CELEX: 62008CB0152
Language: mt
Date: 2008-07-25 00:00:00
Title: Kawża C-152/08: Digriet tal-Qorti tal-Ġustizzja(Il-Ħames Awla) tal- 25 ta' Lulju 2008 (talba għal deċiżjoni preliminari tat-Tribunal Superior de Justicia de Madrid — Spanja) — Real Sociedad de Fútbol SAD, Nihat Kahveci vs Consejo Superior de Deportes, Real Federación Española de Fútbol (Artikolu 104(3) tar-Regoli tal-Proċedura — Ftehim ta' Assoċjazzjoni KEE-Turkija — Artikolu 37 tal-Protokoll Addizzjonali — Effett dirett — Kundizzjonijiet tax-xogħol — Prinċipju ta' non-diskriminazzjoni — Futbol — Limitazzjoni tan-numru ta' plejers professjonali li huma ċittadini ta' Stati terzi li jistgħu jintgħażlu f'kull tim f'kompetizzjoni nazzjonali)

8.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 285/14
            
         Digriet tal-Qorti tal-Ġustizzja(Il-Ħames Awla) tal-25 ta' Lulju 2008 (talba għal deċiżjoni preliminari tat-Tribunal Superior de Justicia de Madrid — Spanja) — Real Sociedad de Fútbol SAD, Nihat Kahveci vs Consejo Superior de Deportes, Real Federación Española de Fútbol
   (Kawża C-152/08) (1)
   
   (Artikolu 104(3) tar-Regoli tal-Proċedura - Ftehim ta' Assoċjazzjoni KEE-Turkija - Artikolu 37 tal-Protokoll Addizzjonali - Effett dirett - Kundizzjonijiet tax-xogħol - Prinċipju ta' non-diskriminazzjoni - Futbol - Limitazzjoni tan-numru ta' plejers professjonali li huma ċittadini ta' Stati terzi li jistgħu jintgħażlu f'kull tim f'kompetizzjoni nazzjonali)
   (2008/C 285/23)
   Lingwa tal-kawża: L-Ispanjol
   Qorti tar-rinviju
   Tribunal Superior de Justicia de Madrid
   Partijiet fil-kawża prinċipali
   
      Rikorrenti: Real Sociedad de Fútbol SAD, Nihat Kahveci
   
      Konvenuti: Consejo Superior de Deportes, Real Federación Española de Fútbol
   Suġġett
   Talba għal deċiżjoni preliminari — Tribunal Superior de Jusiticia de Madrid — Interpretazzjoni tal-Artikolu 37 tal-Protokoll Addizzjonali tal-Ftehim ta' Assoċjazzjoni KEE-Turkija, iffirmat fit-23 ta' Novembru 1970 fi Brussell u konkluż, approvat u kkonfermat f'isem il-Komunità bir-Regolament tal-Kunsill (KEE) Nru 2760/72, tad-19 ta' Diċembru 1972 (ĠU L 293, p. 1) — Kundizzjonijiet ta' impjieg — Regoli stabbiliti minn assoċjazzjonijiet sportivi li jillimitaw il-parteċipazzjoni f'ċerti kompetizzjonijiet ta' atleti professjonali li huma residenti ta' pajjiżi terzi li ma jiffurmawx parti miż-ŻEE — Atleta professjonali Tork li għandu permess ta' xogħol għall-aċċess għall-professjoni u ta' permess ta' residenza kif meħtieġ mil-liġi nazzjonali.
   Dispożittiv
   Il-projbizzjoni li ssir kull disrkiminazzjoni fil-konfront ta' ħaddiema Torok li huma parti mis-suq tax-xogħol legali tal-Istati Membri rigward ir-remunerazzjoni u l-kundizzjonijiet l-oħra tax-xogħol, kif stipulat fl-Artikolu 37 tal-Protokoll Addizzjonali, iffirmat fit-23 ta' Novembru 1970 fi Brussell u konkluż, approvat u kkonfermat f'isem il-Komunità bir-Regolament tal-Kunsill (KEE) Nru 2760/72 tad-19 ta' Diċembru 1972, anness mal-Ftehim li jistabbilixxi assoċjazzjoni bejn il-Komunità Ekonomika Ewropea u t-Turkija, li ġie ffirmat, fit-12 ta' Settembru 1963, f'Ankara, minn-naħa, mir-Repubblika tat-Turkija, u minn-naħa l-oħra, mill-Istati Membri tal-KEE u mill-Komunità, u li ġie konkluż, approvat u kkonfermat f'isem din tal-aħħar bid-Deċiżjoni tal-Kunsill 64/732/KEE tat-23 ta' Diċembru 1963, kif ukoll fl-Artikolu 10(1) tad-Deċiżjoni tal-Kunsill ta' Assoċjazzjoni Nru 1/80, tad-19 ta' Settembru 1980, dwar l-iżvilupp tal-assoċjazzjoni, għandha tiġi interpretata fis-sens illi tipprekludi l-applikazzjoni fil-konfront ta' atleta professjonali ta' nazzjonalità Torka, impjegat legalment minn klabb stabbilit fi Stat Membru, ta' regola adottata minn federazzjoni sportiva tal-istess Stat, li biha l-klabbs ikunu awtorizzati jagħżlu, fil-kompetizzjonijiet organizzati fuq livell nazzjonali, numru limitat biss ta' plejers li joriġinaw minn Stati terzi li mhumiex parti mill-ftehim fuq iż-Żona Ekonomika Ewropea.
   
      (1)  ĠU C 171, 5.7.2008.